Andreas Divus
Andreas Divus Res apud Vicidata repertae: Nativitas: 1490; Iustinopolis Obitus: 1548; Patria: Sacrum Romanum Imperium Andreas Divus Iustinopolitanus (Italiane Andrea Divo di Capodistria), qui saeculo sexto decimo floruit et Iustinopoli, ut videtur, aetatem degebat, fuit humanista Italicus et interpres Graeco-Latinus. Anno 1537, Venetiis Homeri poematum amborum et hymnorum et Batrachomyomachiae versionem Latinam oratione soluta factam edidit cum praefatione Petri Pauli Vergerii; Aristophanem et Theocritum etiam vertit. Obertus Giphanius(de) et Ioannes Spondanus textum Divi Homericum in editiones suas incluserunt; sic multis notus est Homerus Divianus; et Georgius Chapmanus et Cyriacus Kondratovič editione Spondani freti sunt. Ezra Pound Divum memorat (The Cantos, carmen I). Homerum in somnio se vidisse Divus narrat.